**รายงานการประชุมสภา อบต.ปันแต**

**สมัยสามัญ สมัยที่ 1 ประจำปี พ.ศ. 2561 (ครั้งที่ 1)**

**วันที่ 12 กุมภาพันธ์ 2561**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  1  2  3  4 | **ผู้มาประชุม**  นายสนิท เรืองเพชร  นายถาวร ยอดกลิ่น  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นายภิญโญ หนูมาก  นางขวัญเรือน แก่นทอง  นายจำรัส สังข์หนู  นายมานิตย์ อ่อนทอง  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายสมโชติ เพชรจันทร์  นายสาโรจน์ บุญเรืองขาว  นายอำมร คำทอง | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.11  ส.อบต. ม.12  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  รองนายก  นายก อบต.  ผอ.กองคลัง | สนิท เรืองเพชร  ถาวร ยอดกลิ่น  โกวิท สงชู  เยื้อง หนูคง  โสภณ อภัยรัตน์  สุทัศน์ หนูจีนเส้ง  -ลาการประชุม-  สมบัติ ขำนุ้ย  -ลาการประชุม-  -ลาการประชุม-  วิรัตน์ พงศาปาน  อรัญ ชูปาน  คล่อง ทองเย็น  เฉลิม นาคเกลี้ยง  -ลาการประชุม-  ธนโชติ ฤทธิรงค์  เจษฎา บัวทอง  อติชาติ อภัยรัตน์  สุพาณี เกื้อชู  สุภาวดี คงไข่ศรี  ภิญโญ หนูมาก  -ลาการประชุม-  จำรัส สังข์หนู  มานิตย์ อ่อนทอง  ณรงค์ สงวนทอง  สมปอง หลักไชย  เอกชัย รักปาน  สมโชติ เพชรจันทร์  สาโรจน์ บุญเรืองขาว  อำมร คำทอง |  |

-2-

**เริ่มประชุมเวลา 14.00 น.**

- สมาชิกฯ ครบองค์ประชุม ประธานสภา ฯ (นายสนิท เรืองเพชร) ขึ้นทำหน้าที่เป็นประธานในที่ประชุม

- ประธาน ฯ (นายสนิท เรืองเพชร) กล่าวเปิดสมัยการประชุมสภาองค์การบริหารส่วนตำบลปันแต สมัยสามัญ สมัยที่ 1 ประจำปี พ.ศ. 2561 และดำเนินการประชุมตามระเบียบวาระการประชุมที่กำหนดดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธานฯ - วันนี้ ผมมีเรื่องที่จะแจ้งต่อที่ประชุม 2 เรื่องครับ

(นายสนิท เรืองเพชร) 1.1 เนื่องจากคุณยายผ่อง แก้วนพรัตน์ ซึ่งเป็นคุณแม่ของคุณจริยา

แก้วนพรัตน์ ได้สิ้นบุญหรือเสียชีวิตลงแล้วเมื่อคืน โดยในวันนี้เวลาประมาณ

บ่ายสามโมง จะมีพิธีการรดน้ำศพที่วัดควนปันตาราม หมู่ที่ 6 ดังนั้น เพื่อเป็นเกียรติแก่ผู้เสียชีวิตและลูกๆ จึงขอเชิญท่านสมาชิกท่านผู้เข้าร่วมประชุมและพนักงานเจ้าหน้าที่ทุกท่านได้เข้าร่วมพิธีรดน้ำศพโดยพร้อมเพรียงกันนะครับ ฯ

1.2 สำหรับวันนี้มีท่านสมาชิกฯ ขอลาการประชุม จำนวน 5 ท่าน ซึ่งสมาชิกฯ ทั้ง 5 ท่าน มีภารกิจจะเร่งด่วนมาก และอีกประการหนึ่งก็คือท่านนายก อบต.ปันแต มีภารกิจ ต่างพื้นที่ด้วย ท่านนายกฯ จึงมีหนังสือมอบหมายให้ท่านรองนายก ฯ (นายสมโชติ เพชรจันทร์) เป็นผู้นำเสนอญัตติต่อที่ประชุม เพื่อพิจารณาในทั้ง 2 ญัตติที่เสนอมานะครับ ฯ

ฯลฯ

ระเบียบวาระที่ 2 **เรื่องรับรองรายงานการประชุม ( การประชุมสมัยวิสามัญ สมัยที่ 1**

**ประจำปี พ.ศ. 2560)**

ประธาน ฯ - รายงานการประชุมสภาองค์การบริหารส่วนตำบลปันแต สมัยวิสามัญ

(นายสนิท เรืองเพชร) สมัยที่ 1 ประจำปี พ.ศ. 2560 ทางคณะกรรมการตรวจรายงานการประชุมได้ตรวจสอบแล้วเมื่อวันที่ 17 มกราคม 2561 ประธานกรรมการ

ตรวจรายงานการประชุมประจำสภาฯ แจ้งผลให้ผมทราบแล้ว โอกาสนี้ในฐานะที่ประธานกรรมการฯ อยู่ในที่

ประชุมด้วย ผมขอเรียนเชิญท่านประธาน ฯ ได้รายงานผลการตรวจรายงานการประชุมต่อที่ประชุมเพื่อทราบ

โดยทั่วกันครับ ขอเชิญครับ

ประธานตรวจรายงานการประชุม - กราบเรียนท่านประธานสภาฯ และท่านสมาชิกสภาฯ ทุกท่าน เมื่อวันที่

(นายณรงค์ สงวนทอง) 17 มกราคม กรรมการตรวจรายงานการประชุมสภา ได้ทำการประชุม

ตรวจรายงานการประชุมเสร็จเรียบร้อยแล้ว ปรากฏผลเหมือนที่ผ่านๆ มาคือ บันทึกไว้ครบถ้วนสมบูรณ์ ไม่ควรมีการแก้ไข-เพิ่มเติมใดๆ ครับ หรือหากมีข้อตกหล่นผิดพลาดไปจากสายตาของกรรมการก็ขอให้เสนอแนะแก้ไขเพิ่มเติมด้วยนะครับ ฯ

ประธาน ฯ - ท่านสมาชิกสภาฯ และท่านที่เกี่ยวข้องมีข้อทักท้วงหรือแก้ไขเพิ่มเติมบ้าง(นายสนิท เรืองเพชร) ไหมครับ

- หากไม่มีถือว่าที่ประชุมรับรองนะครับ

-3-

มติที่ประชุม - รับรองด้วยเสียงเอกฉันท์

ระเบียบวาระที่ 3 - กระทู้ถาม

ประธาน ฯ - ในระเบียบวาระว่าด้วยการตั้งกระทู้ถาม ไม่มีสมาชิกฯ ท่านใดเสนอ

(นายสนิท เรืองเพชร) ตั้งกระทู้ถามนะครับ

ระเบียบวาระที่ 4 - เรื่องที่คณะกรรมการที่สภาฯ ตั้งขึ้นเพื่อพิจารณาเสร็จแล้ว

- ไม่มี

ระเบียบวาระที่ 5 - เรื่องที่เสนอใหม่

5.1 ญัตติขออนุมัติใช้จ่ายเงินสะสม ประจำปีงบประมาณ พ.ศ. 2561

ประธาน ฯ - ท่านนายกฯ (นายสาโรจน์ บุญเรืองขาว) ได้ทำหนังสือมอบหมายให้ท่าน

(นายสนิท เรืองเพชร) รองนายก ฯ (นายสมโชติ เพชรจันทร์) เป็นผู้นำเสนอญัตติต่อที่ประชุม

สภาสำหรับญัตตินี้นะครับ ขอเรียนเชิญครับ

รองนายก ฯ - กราบเรียนท่านประธานฯ ท่านสมาชิกฯ และผู้เข้าร่วมประชุมทุกท่าน(นายสมโชติ เพชรจันทร์)ครับกระผมนายสมโชติ เพชรจันทร์รองนายก ฯ ผมได้รับมอบหมายเป็น

หนังสือให้เป็นผู้นำเสนอญัตติทั้ง 2 ญัตติต่อที่ประชุมสภาฯ แห่งนี้นะครับ

สำหรับญัตติแรก คือ ญัตติที่ 5.1 เรื่องขออนุมัติต่อสภาฯ เพื่อขอใช้จ่ายเงินสะสม จำนวน 6 โครงการ ท่านทั้งหลายครับ อันที่จริงข้อบัญญัติงบประมาณรายจ่ายประจำปีงบประมาณ พ.ศ. 2561 เราได้รับอนุมัติจากท่านนายอำเภอควนขนุนไปแล้ว แต่เนื่องจากสถานการณ์ต่างๆ ในพื้นที่ของเราได้เกิดการเปลี่ยนแปลงโดยไม่ได้คาดหมายมาก่อน ท่านนายกฯ และคณะผู้บริหารจึงมีความจำเป็นต้องปรับเปลี่ยนสถานการณ์ให้ทันท่วงทีเพื่อแก้ไขปัญหาเฉพาะหน้าให้กับประชาชนผู้ใช้บริการด้านต่างๆ โดยเร่งด่วน ในขณะที่เงินสำรองจ่ายของเราในขณะนี้มีอยู่อย่างจำกัดมาก ดังนั้นจึงจำเป็นขอใช้จ่ายเงินสะสมบางส่วนที่มีอยู่มาดำเนินการตามความเหมาะสม โดยยังคงไว้บางส่วนเพื่อใช้ในโอกาสต่อไป หากมีความจำเป็นขึ้นมาอีก ก่อนที่รายรับตามข้อบัญญัติงบประมาณรายจ่ายจะเข้ามาใช้อย่างเพียงพอกับโครงการที่ตั้งจ่ายไว้ในงบประมาณรายจ่ายประจำปี

ฯลฯ

ประธานฯ - ก่อนที่ท่านรองนายกฯ ในฐานะรับมอบมายจากท่านนายกฯ จะนำเสนอ(นายสนิท เรืองเพชร) โครงการที่จะขออนุมัติจ่ายเงินสะสม ผมจะเปิดโอกาสให้ท่าน ผอ.กองคลัง

ได้ให้ข้อมูลเพิ่มเติมเกี่ยวกับหลักเกณฑ์การใช้จ่ายเงินสะสมขององค์กรปกครองส่วนท้องถิ่นให้ท่านสมาชิกฯ ได้รับทราบก่อนนะครับ

ผอ.กองคลัง - กราบเรียนท่านประธานฯ และท่านสมาชิกสภาฯ ทุกท่านครับ ก่อนอื่น(นายอำมร คำทอง) ต้องขออ้างถึงหนังสือกระทรวงมหาดไทย ด่วนที่สุด ที่ มท 0808.2/ว

1438 ลงวันที่ 10 มีนาคม 2559 ตามหนังสืออ้างถึงข้างต้น หลักเกณฑ์

การใช้จ่ายเงินสะสมขององค์กรปกครองส่วนท้องถิ่น เพื่อให้องค์กรปกครองส่วนท้องถิ่นถือปฏิบัติ และตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 ที่ต้องถือปฏิบัติเพื่อความเหมาะสม มีประสิทธิภาพ ภายใต้กรอบวินัยทางการเงิน การคลังที่ดี สถานะทางการคลังที่มั่นคง พร้อมที่จะรับภาระในการแก้ไขปัญหาที่จะเกิดขึ้นกับประชาชนในอนาคตที่ไม่อาจคาดการณ์ได้

-4-

- สำหรับหลักเกณฑ์การใช้จ่ายเงินสะสม ประกอบด้วย

1. ในการอนุมัติใช้จ่ายเงินสะสม ให้องค์กรปกครองส่วนท้องถิ่นตรวจสอบยอดเงินสะสมที่นำไปใช้ได้ ณ ปัจจุบัน

2. เพื่อเป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บ รักษาเงิน และการตรวจเงินขององค์กรปกครองส่วนท้องถิ่น พ.ศ. 2547 ข้อ 89 วรรคท้ายที่กำหนดให้องค์กรปกครองส่วนท้องถิ่น จะต้องมียอดเงินสะสมคงเหลือเพียงพอที่จะจ่ายค่าใช้จ่ายประจำ และกรณีฉุกเฉิน ที่มี สาธารภัยเกิดขึ้น ก่อนจะจ่ายเงินสะสม องค์กรปกครองส่วนท้องถิ่น ต้องสำรองเงินสะสมไว้ ดังนี้

ฯลฯ

ผอ.กองคลัง - ดังนั้น เงินสะสมที่สามารถนำไปใช้ได้ในครั้งนี้คิดเป็นเงิน

(นายอำมร คำทอง) 4,217,939.99 บาท

ประธาน ฯ ท่าน ผอ.กองคลัง ได้อธิบายทบทวนตามเอกสารที่ท่านสมาชิกฯ ได้รับไป(นายสนิท เรืองเพชร) ก่อนหน้านี้แล้ว คิดว่าทุกท่านคงเข้าใจดีนะครับ

- ต่อไปขอเชิญท่านรองนายกฯ ได้นำเสนอญัตติเกี่ยวกับโครงการที่ขอใช้

จ่ายเงินสะสมต่อนะครับ ขอเชิญครับ

รองนายกฯ - ครับ โครงการที่เสนอขออนุมัติใช้จ่ายเงินสะสม จำนวน 6 โครงการ

(นายสมโชติ เพชรจันทร์) ประกอบด้วย

โครงการที่ 1 ชื่อโครงการก่อสร้างถนน คสล. สายในไร่ หมู่ที่ 6 – ไสแพ

หมู่ที่ 9 จาก กม. 0+000 ถึง กม.0+180 ขนาดกว้าง 4 เมตร ยาว 180 เมตร หนา 0.15 เมตร หรือคิดเป็นพื้นที่ไม่น้อยกว่า 720 ตารางเมตร งบประมาณ 490,000 บาท สภาพความลำบากของถนนสายนี้น้ำท่วมมาก สำหรับปีที่ผ่านมา สมาชิกฯ ทุกท่านคงได้รับรู้รับทราบเป็นอย่างดี ฯ

โครงการที่ 2 โครงการก่อสร้างถนน คสล.สายบ่อไทร – ในยาง หมู่ที่ 4

จาก กม. 0+102 ถึง กม. 0+295 ขนาดกว้าง 4 เมตร ยาว 193 เมตร หนา 0.15 เมตร หรือคิดเป็นพื้นที่ไม่น้อยกว่า 772 ตารางเมตร งบประมาณ 496,000 บาท สายนี้เป็นหลุม – บ่อเยาะ ซ่อมแซมไม่อยู่ต้องสร้างแบบถาวร ฯ

โครงการที่ 3 ปรับปรุงถนนสายถนนรถไฟ หมู่ที่ 1 – ป้ายสุนทรา หมู่ที่ 8 จาก กม. 0+000 ถึง กม. 1+350 ขนาดกว้าง 4 เมตร ยาว 1,350 เมตร โดยการจัดซื้อวัสดุดินถม จำนวน 1,500 ลบ.ม. และวัสดุหินผุ จำนวน 820 ลบ.ม. งบประมาณ 354,000 บาท

โครงการที่ 4 ปรับปรุงถนนสายเกาะกลมตก หมู่ที่ 12 จาก กม. 0+000 ถึง กม. 0+700 ขนาดกว้าง 4 เมตร ยาว 700 เมตร โดยการจัดซื้อวัสดุดินถม 500 ลบ.ม. และวัสดุหินผุ จำนวน 350 ลบ.ม. งบประมาณ 136,000 บาท ทั้งนี้เพื่อแก้ไขปัญหาการเดินทางในฤดูน้ำท่วม – น้ำหลาก ซึ่งเป็นอย่างนี้อยู่ประจำ

โครงการที่ 5 โครงการก่อสร้างท่อเหลี่ยม คสล. นบโหนด หมู่ที่ 2 ขนาด 1.50x 1.50 เมตร ยาว 7 เมตร ชนิด 2 ช่องทาง พร้อมถนน คสล. ขนาดกว้าง 4 เมตร ยาว 16 เมตร หนา 0.15 เมตร งบประมาณ 260,000 บาท โครงการนี้ลำบากมาก ทั้งการระบายน้ำ และการใช้รถใช้ถนน

โครงการที่ 6 โครงการก่อสร้างท่อเหลี่ยม คสล. หนองหลัก หมู่ที่ 7 ขนาด 1.50x 1.50 เมตร ยาว 8 เมตร ชนิด 2 ช่องทาง งบประมาณ 264,000 บาท วัตถุประสงค์ของโครงการนี้ เพื่อระบายน้ำออกจากพื้นที่ทำนาข้าวให้สะดวกรวดเร็วครับ

-5-

รองนายกฯ - สมาชิกฯ ทุกท่านครับ ทุกท่านคงรับทราบปัญหาความเดือดร้อนเฉพาะ(นายสมโชติ เพชรจันทร์) หน้าเหล่านี้ดี เพราะทุกคนเป็นคนในพื้นที่ทั้งหมด ผมคิดว่าคงจะได้กรุณา

อนุมัติให้ดำเนินการนะครับ ขอบคุณครับ

ประธานฯ - ท่านรองนายกฯ ได้ให้สาเหตุที่ต้องขออนุมัติจ่ายเงินสะสมต่อสภาฯ

(นายสนิท เรืองเพชร) จำนวน 6 โครงการ จำนวนเงินงบประมาณรวมทั้งสิ้น 2,000,000 บาท

- สมาชิกฯ ท่านใดจะซักถาม หรือเสนอแนะข้อคิดเห็นใดๆ เพิ่มเติมบ้างครับ คงไม่มีนะครับ เพราะได้หารือกันมาก่อนหน้านี้แล้ว เมื่อไม่มีการอภิปรายใดๆ แล้ว ผมจะขออนุมัติจากที่ประชุมเป็นรายโครงการ ตามลำดับนะครับ

- สมาชิก ฯ ท่านใดเห็นควรอนุมัติให้จ่ายเงินสะสมเพื่อดำเนินโครงการก่อสร้างถนน คสล. สายในไร่ หมู่ที่ 6 – ไสแพ หมู่ที่ 9 โปรดยกมือครับ

- ครับ อนุมัติด้วยเสียงเอกฉันท์นะครับ

- สมาชิกฯ ท่านใดอนุมัติให้จ่ายเงินสะสมเพื่อก่อสร้างถนน คสล.

สายบ่อไทร- ในยาง หมู่ที่ 4 โปรดยกมือครับ

- อนุมัติด้วยเสียงเอกฉันท์ นะครับ

ฯลฯ

มติที่ประชุม - อนุมัติให้ใช้จ่ายเงินสะสม จำนวน 6 โครงการตามที่เสนอ

- ด้วยคะแนนเสียงเอกฉันท์ทุกโครงการ

5.2 ญัตติการโอนเงินงบประมาณรายจ่ายไปตั้งจ่ายรายการใหม่ ประจำปี

งบประมาณ พ.ศ. 2561

ประธานฯ - ท่านสมาชิกฯ ครับ สำหรับญัตตินี้เป็นการขออนุมัติโอนเงินงบประมาณ(นายสนิท เรืองเพชร) รายจ่าย ซึ่งมีอยู่แล้วไปตั้งเป็นรายการใหม่ เนื่องจากมีข้อผิดพลาด

คลาดเคลื่อนบางประการ โอกาสนี้ ผมขอเรียนเชิญท่านรองนายกฯ

(นายสมโชติ เพชรจันทร์) ซึ่งนายกฯ มอบหมายให้เป็นผู้เสนอญัตตินะครับ

รองนายกฯ - กราบเรียนท่านประธานฯ และท่านสมาชิกฯ ครับ ญัตตินี้เป็นการขอ

(นายสมโชติ เพชรจันทร์) อนุมัติโอนเงินงบประมาณ เพื่อดำเนินการให้ตรงกับหมวดและประเภท

รายจ่ายซึ่งเป็นโครงการเดิม งบประมาณเท่าเดิม ทั้ง 2 โครงการ

- คือเหตุเนื่องจากในตอนที่ตั้งข้อบัญญัติงบประมาณรายจ่ายประจำปีงบประมาณ พ.ศ. 2561 เราตั้งไว้ในหมวดรายจ่ายค่าครุภัณฑ์ ประเภทรายจ่ายค่าครุภัณฑ์อื่น จำนวน 2 โครงการ คือ 1. โครงการ เปลี่ยนถังกรองสนิมเหล็ก ประปาหมู่ที่ 13 บ้านเขากลาง งบประมาณ 86,000 บาท เพื่อจ่ายเป็นค่าจัดซื้อถังกรองสนิมเหล็กแบบกรองเร็ว รูปทรงกระบอก (ราคาตามท้องตลาด) ขนาดเส้นฝ่าศูนย์กลาง 1.15 เมตร สูง 1.66 เมตร จำนวน 1 ถัง พร้อมติดตั้ง 2. โครงการปรับปรุงระบบประปา หมู่ที่ 12 บ้านช่องหลวน งบประมาณ 260,000 บาท เพื่อจ่ายเป็นค่าเปลี่ยนถังเก็บน้ำใส แบบถังแชมเปญ ขนาดความจุไม่น้อยกว่า 15 ลบ.ม. เพื่อทดแทนหอถังเดิมที่มีความจุขนาด 12 ลบ.ม. ซึ่งชำรุดแล้ว พร้อมทำการเชื่อมระบบท่อกับถังเก็บน้ำเดิม

- ท่านประธานฯ และท่านสมาชิกฯ ครับ เพื่อดำเนินการให้ถูกหมวดรายจ่าย และประเภทรายจ่ายตามระเบียบ ฯ เนื่องจากตอนสืบหาราคาจากท้องตลาด ทางผู้ค้าไม่ได้แจ้งว่า ได้คิดบวกค่าแรงในการดำเนินการไว้ด้วยแล้ว เจ้าหน้าที่กองช่าง จึงจัดไว้ในหมวดค่าครุภัณฑ์ แต่มาทราบภายหลังว่าผู้ค้าเขาคิดค่าแรงงานไว้ในจำนวนนั้นแล้ว ดังนั้นจึงจำเป็นต้องโอนมาตั้งใหม่ในหมวดค่าที่ดิน และสิ่งก่อสร้าง ในราคาและปริมาณงานเท่าเดิม

ฯลฯ

-6-

สมาชิก ฯ - ผมเข้าใจครับ ลักษณะงานเหมือนเดิม งบประมาณเท่าเดิม สถานที่เดิม (นายเจษฎา บัวทอง) แต่เพื่อทำให้ตรงตามที่ระเบียบว่าด้วยวิธีการงบประมาณกำหนด

ประธานฯ - ครับ คุณเจษฎา เข้าใจถูกต้องแล้วนะครับ

(นายสนิท เรืองเพชร) มีท่านอื่นสงสัยไหมครับ ไม่มีนะครับ

ฯลฯ

มติที่ประชุม - อนุมัติให้โอนลดและโอนตั้งรายการใหม่ จำนวน 2 โครงการ

- ด้วยคะแนนเสียงเอกฉันท์

5.3 พิจารณากำหนดสมัยประชุมสภา ฯ สมัยสามัญ ประจำปี พ.ศ. 2561 และสมัยประชุมสามัญสมัยแรกของปีถัดไป

ประธานฯ - ระเบียบกระทรวงมหาดไทย ว่าด้วยข้อบังคับการประชุมสภาท้องถิ่นฯ (นายสนิท เรืองเพชร) ข้อ 21 กำหนดว่า ให้ประธานสภาท้องถิ่นนำปรึกษาในที่ประชุมสามัญประจำปี สมัยแรกของแต่ละปี ว่าในแต่ละปีจะให้มีสมัยประชุมสามัญประจำปีกี่สมัย แต่ต้องไม่เกิน 4 สมัย

- สำหรับการประชุมสมัยนี้ เป็นสมัยแรกของปี พ.ศ.2561 ส่วนสมัยต่อๆไป จะกำหนดอย่างไรครับ สำหรับผมคิดว่าคงจะสับเปลี่ยนบ้างบางสมัยประชุม

- ขอเชิญท่านเลขา ฯ อธิบายเพิ่มเติมครับ

เลขานุการสภาฯ - ในปีที่ผ่านมามีการแก้ไขเพิ่มเติมระเบียบกระทรวงมหาดไทยว่าด้วยการ(นายเอกชัย รักปาน) จัดทำแผนพัฒนาจากเดิมเป็นแผนพัฒนาสามปี โดยให้มีการทบทวนแผน

เป็นประจำทุกปี คือในช่วงเดือนมิถุนายน แต่ระเบียบที่แก้ไขใหม่

กำหนดให้จัดทำแผนพัฒนา 4 ปี โดยให้แล้วเสร็จภายในเดือนตุลาคม ทำให้ท้องถิ่นเกือบทั้งหมด เข้าใจว่าจะต้องทบทวนแผนภายในเดือนตุลาคมของทุกๆ ปีด้วย แต่สุดท้ายผู้ที่เกี่ยวข้องกับการออกระเบียบให้ความเห็นว่าไม่จำเป็นต้องทบทวนทุกๆ เดือนตุลาคมของทุกปี จึงเห็นว่าน่าจะกำหนดระยะห่างออกไปเป็นเดือนธันวาคม เหมือนปีที่ผ่านๆมา เพื่อความรอบคอบในการทำข้อมูลด้านต่างๆ เช่น ข้อมูลการเงิน-การคลัง เป็นต้น

สมาชิกฯ - กราบเรียนท่านประธานฯ ผู้บริหารฯ และผู้เข้าร่วมประชุมครับ ผมเห็นว่า(นายเจษฎา บัวทอง) การกำหนดสมัยสามัญในเดือนตุลาคม มันกระชั้นชิดเกินไป เป็นอุปสรรค

หลายๆ อย่าง เนื่องจากเป็นช่วงปิดงบประมาณประจำปีข้อมูลต่างๆ อาจไม่สมบูรณ์ จึงเห็นควรกำหนดให้เดือนธันวาคมเป็นสมัยประชุมสามัญ สมัยที่ 4 เพื่อจะได้หารือเรื่องต่างๆ ด้วย เช่น การเตรียมการจัดงานปีใหม่ งานวันเด็ก

ประธานฯ - สมาชิก ฯ จะเสนอให้มีสมัยการประชุมสามัญ จำนวน กี่สมัยครับ

(นายสนิท เรืองเพชร)

สมาชิก ฯ - ขอให้กำหนด 4 สมัยเหมือนเดิม และเห็นด้วยให้กำหนดสมัยสามัญ

(นายเฉลิม นาคเกลี้ยง) สมัย สุดท้ายของปี เป็นช่วงเดือนธันวาคม

สมาชิกฯ - สมัยแรกของปีถัดไป คือปี 2562 ผมเสนอให้เป็นช่วงวันที่ 1 – 15 (นายณรงค์ สงวนทอง) กุมภาพันธ์ ครับ

-7-

สมาชิกฯ - สมัยสามัญทั้ง 4 สมัย ควรกำหนด ตั้งแต่วันที่ 1 – 15 ของทุกสมัย ครับ

(นายเจษฎา บัวทอง)

ประธานฯ - ท่านอื่นๆ มีความเห็นแตกต่างไปจากข้อเสนอของสมาชิกฯ ข้างต้นไหม

(นายสนิท เรืองเพชร) ครับ

- หากไม่มีความเห็นแตกต่าง ก็สรุปเป็นมติของที่ประชุมนะครับ

ฯลฯ

มติที่ประชุม - เห็นชอบด้วยคะแนนเสียงเอกฉันท์ ให้กำหนดสมัยประชุมสภาฯ สมัยสามัญ ประจำปี พ.ศ. 2561 และสมัยประชุมสามัญ สมัยแรกของปี พ.ศ. 2562 ดังนี้

1. สมัยสามัญ สมัยที่ 2 ประจำปี พ.ศ. 2561 กำหนดวันที่ 1 - 15

เมษายน 2561

2. สมัยสามัญ สมัยที่ 3 ประจำปี พ.ศ. 2561 กำหนดวันที่ 1 – 15

สิงหาคม 2561

3. สมัยสามัญ สมัยที่ 4 ประจำปี พ.ศ. 2561 กำหนดวันที่ 1 – 15

ธันวาคม 2561

4. สมัยสามัญ สมัยที่ 1 ประจำปี พ.ศ. 2562 กำหนดวันที่ 1 – 15

กุมภาพันธ์ 2562

ระเบียบวาระที่ 6 เรื่องอื่นๆ

ประธาน ฯ - ท่านสมาชิกฯ ครับ ผมขอย้ำอีกครั้งหนึ่งครับ หลังจากเสร็จจากที่ประชุม(นายสนิท เรืองเพชร) แล้ว ขอเรียนเชิญท่านสมาชิกฯ ทุกท่านได้ให้เกียรติเข้าร่วมพิธีรดน้ำศพ

มารดาของท่านสมาชิกฯ หมู่ที่ 3 คือ คุณแม่ของคุณจริยา แก้วนพรัตน์

โดยพร้อมเพรียงกันนะครับ ณ ศาลาตั้งศพวัดควนปันตาราม

สมาชิกฯ - กราบเรียนท่านประธานฯ ผ่านไปยังท่านนายกฯ ครับ เมื่อวานชาวบ้าน

(นายณรงค์ สงวนทอง) ได้มาปรึกษากับผมว่าถนนสายที่เปิดใช้ใหม่ในพื้นที่ หมู่ที่ 13 ซึ่งได้งบจากส่วนกลางมา จำนวน 100,000 บาท ระยะทางประมาณ 300 เมตร

หลังจากเปิดใช้มาแล้วยังไม่เคยได้ซ่อมแซม

- น้ำพัดพาดินหลังท่อระบายน้ำที่วางไว้เกือบหมดแล้ว ถนนก็เป็นหลุม เป็นบ่อ ใช้เส้นทางนี้ลำบากมาก ขอให้ท่านนายกฯ ออกไปพิจารณาดู เพื่อแก้ไข ต่อไปนะครับ

ฯลฯ

สมาชิก ฯ - ท่านประธานฯ และท่านสมาชิกฯ ครับ ผมขอให้ข้อมูลเกี่ยวกับการ

(นายเจษฎา บัวทอง) ปศุสัตว์ด้วยนะครับ คือขณะนี้โรคปากเท้าเปื่อยในสัตว์ โดยเฉพาะในโค – กระบือ กำลังระบาดในพื้นที่ด้านฝั่งตะวันออกของตำบลปันแต ค่อนข้าง

รุนแรงมาก ขอให้ประชาสัมพันธ์ให้ ได้ระมัดระวังโดยทั่วกันนะครับ ผมเป็นห่วงมาก

-8-

ประธานฯ - ครับ ทุกคนต้องช่วยกันป้องกันและเฝ้าระวังนะครับ

(นายสนิท เรืองเพชร) - วันนี้เราประชุมกันมาเป็นเวลาพอสมควรแล้ว พิจารณาญัตติและ

ข้อราชการที่กำหนดไว้เสร็จสิ้นแล้ว ผมขอเลิกประชุม และขอกล่าวปิดสมัยการประชุมสภาฯ สมัยสามัญ สมัยที่ 1 ประจำปี พ.ศ. 2561 ณ บัดนี้ครับ

ปิดประชุมเวลา 15.20 น.

(ลงชื่อ) บันทึกการประชุม

(นายเอกชัย รักปาน)

เลขานุการสภา อบต.ปันแต